שלום לך ,
נשמע שיש לך אכן ילדה סקרנית ולהיות הורה לילדה סקרנית עלול להיות מאתגר.
כשאמרת שהיא מתעצבנת כשהיא לא מקבלת מענה והיא שואלת את אותה שאלה שוב ושוב עולה לי הצורך בביטחון.
ילדים בונים את יסודות חייהם. על מנת להטמיע אותם הם חוזרים על אותו הדבר שוב ושוב (זו הסיבה שהם ניהנים לקרוא את הספר שלהם כל ערב מחדש)
הילדה שלך מחפשת תשובות בנושאים שונים אבל בעיקר מחפשת ביטחון שיש תשובות לשאלות שלה. טוב שאתה עונה לה. שים לב, אם היא נכנסת ללופ ושואלת שוב ושוב את אותה השאלה אחרי שענית כבר פעמיים, בפעם השלישית אתה אומר "אני עניתי על השאלה שלך, אני לא חוזר על זה" ובאמת מפסיק לחזור על זה. הביטחון שלך ישחרר גם אותה מהצורך לשמוע זאת שוב ושוב.
בנוסף אם תרצה לחזק אותה תוכל בזמן מקלחת / ארוחת הערב / לפני השינה – להגיד לה שאתה מזהה שהיא ילדה סקרנית ושיש לה שאלת מעניינות שגורמות גם לך ללמוד. קח את הנושא הזה והפוך אותו למחמאה עבורה. זו הזדמנות להתקרבות. בהצלחה.